[Video] Gorilla doodgeskiet ná seun in hok val | Maroela Media
WAARSKUWING: Die video onderaan die berig kan sensitiewe lesers ontstel.
Die vierjarige seun wat die naweek in 'n gorilla se hok geval het by die Cincinnatti-dieretuin in die VSA, is ongedeerd en sterk tuis aan.
Die seun het Saterdag sowat 15 voet ver in die hok geval. Die seun se familie het in 'n verklaring die personeel van die dieretuin bedank vir hul vinnige optrede. Die 17-jarige gorilla, genaamd Harambe, is doodgeskiet kort nadat die seun in die hok geval het. 'n Video van die voorval wys hoe die gorilla die seun aan sy been deur die water in die hok sleep.
Die familie het mense versoek om hul privaatheid te respekteer en gesê hulle weet dit was vir die dieretuin 'n moeilike keuse om die gorilla van kant te maak. Die seun is ná die voorval in die hospitaal opgeneem, maar reeds Saterdagaand weer ontslaan.
'n Diereregtegroep Peta het die dieretuin intussen versoek om 'n tweede reling by die gorillas se hok aan te bring.
Harambe video VSA
hoe val 'n seun in 'n gorilla hok? waar was sy ouers wat veronderstel was om na hom te kyk?
Dis belaglik om die dier te skiet, WAAR WAS SY VERDOMDE OUERS???
Hoekom kyk hul nie na hul kind nie?
Die kind is ONGEDEURD EN BY DIE HUIS!!!!!! En nou is n dier in sy bly plek dood gemaak omdat n kind seker weer nie ore hehad het nie.
N mens kyk na jou kinders op sulke plekke.
En nou is die onskuldige dier dood, omdat daar nie behoorlike toesig oor die kind was nie.
Dis rerig belaglik, deur flippen roekeloosheid is daardie dier dood geskiet, Mag daardie ouers se gewetes hul pla
Dis die hartseerste wat ek nog ooit gevoel het. Hoe verskriklik wreed is my spesie nie!!! Dammit man!!!. Die kind se ouers is verantwoordelik vir hierdie onmenslikheid. Ek is dankbaar hul kindjie is ongedeerd. Ek sal hom aanneem want sy ouers verdien nie om eens 'n proefrot groot te maak nie want ook hy sal agv hulle moet sterf.